Da AaB forleden bankede Bjerringbro-Silkeborg var målmanden Søren Pedersen en af nøglefigurerne. Nu ligger det fast, at målmanden fortsætter i AaB - i hvert fald et år endnu. - Efter at være vendt tilbage til AaB i denne sæson har Søren måned for måned forbedret sit niveau, og vi har stor tillid til ham som en del af den fremtidige målmandsduo i Aalborg Håndbold, siger direktør Jan Larsen, Aalborg Håndbold. - Jeg er glad for at fortsætte i Aalborg Håndbold. Jeg trives godt i klubben, og det bliver spændende at være en del af det nye projekt, der nu tager form. Jeg sikker på, at vi får et slagkraftigt hold, og at vi fortsat vil være en del af toppen af dansk herrehåndbold, siger Søren Pedersen, der er noteret for en enkelt A-landskamp, 25 U-landskampe og 33 Y-landskampe.

Opsummering:
Søren Pedersen har indgået en et-årig aftale med AaB